Lav et referat af nedenstående tekst:

Tekst:
- Det kan hurtigt blive en sjovere dag. Således lyder et gammelt reklameslogan. For Mejse Larsen fra Hjørring gælder det i den grad stadigt. - Det var meget fedt og spændende, griner Mejse Larsen. Hun kan næsten ikke stoppe med at smile over alle de oplevelser, hun pludselig blev en del af. Det hele begyndte i uge 47, da Mejse Larsen var erhvervspraktikant på Flyvestation Aalborg. Pludselig blev hun midtpunkt i en opvisning med et dansk jagerfly, mødte piloten og vandt en tur i en F16-simulator. - Jeg har aldrig nogensinde prøvet at flyve før. Jeg har kun været i Aalborg Lufthavn og hente mine søskende, smiler Mejse Larsen. Vandt den store pakke 10. klasseseleven fra Hjørring troede, hun skulle se en opvisningsflyvning med et F16-jagerfly. Det skulle hun også, men samtidig vandt hun en konkurrence om at møde jagerpiloten TEO og en tur i den F16 flysimulator, der står i Aalborg Lufthavn. - Det var meget surrealistisk. Det var virkelig fedt. Det er ikke en oplevelse, man får hver dag, siger Mejse Larsen, da hun står ud af F16-simulatoren efter sin tur. Hvad skoleeleven ikke vidste var, at F16-jagerpiloten med kaldenavnet TEO havde fulgt hendes flyvning i simulatoren og stod klar til at møde hende. - Pænt goddag. Jeg hedder TEO. Det var du da vildt god til, lød det, da Mejse Larsen steg ud af F16 simulatoren. Jagerpiloten arbejder til dagligt arbejder hos Fighter Wing Skrydstrup i Sønderjylland og er glad for de små afbræk med flybegejstrede unge. - Jeg synes, det er enormt givende at mærke, når både unge og gamle synes, at det vi laver er spændende og interessant. Når de unge mennesker står der med smil på og tænker, 'åh hvor har det været fedt'. Så har det været en god dag på arbejde, forklarer TEO, der til dagligt arbejder som jagerpilot hos Fighter Wing Skrydstrup i Sønderjylland. Selvom Mejse Larsen ikke var forberedt, sprang hun begejstret ud i de oplevelser, hun pludselig blev kastet ud i. - Det var lidt et chok, at det ikke kun var simulatoren, sagde hun efter mødet med TEO. F16 opvisning, simulator og møde med en jagerpilot. Mejse Larsen smiler formentlig stadigt. Det kan jo hurtigt blive en sjovere dag. S e F16-opvisningen herunder:

Referat:
Erhvervspraktikant fik sig pludselig én på opleveren.